PATVIRTINTA

Trakų r. Paluknio vaikų l/d

direktoriaus 2015 m. sausio mėn. 2 d.

įsakymu Nr. V- 2

**VAIKŲ MAITINIMO ORGANIZAVIMO TVARKOS APRAŠAS**

**I. BENDROSIOS NUOSTATOS**

Trakų r. Paluknio vaikų lopšelio-darželio (toliau – Darželis) vaikų maitinimo organizavimo tvarkos aprašas parengtas vadovaujantis Lietuvos Respublikos sveikatos apsaugos ministro 2014 m. liepos 4 d. įsakymu Nr. V-769 „Dėl 2014 m. Lietuvos Respublikos sveikatos apsaugos ministro 2011 m. lapkričio 11d. įsakymo Nr. 964 ,,Dėl maitinimo organizavimo ikimokyklinio ugdymo, bendrojo ugdymo mokyklose ir socialinės globos įstaigose tvarkos aprašo patvirtinimo“ pakeitimo“, Trakų rajono savivaldybės tarybos 2014 m. gruodžio 4 d. sprendimu Nr. 373 ,,Dėl Trakų rajono savivaldybės tarybos 2013 m. vasario 28 d. sprendimo Nr. SI-45 ,,Dėl atlyginimo dydžio nustatymo už vaikų, ugdomų pagal ikimokyklinio ir (ar) priešmokyklinio ugdymo programas, išlaikymą Trakų rajono savivaldybės mokyklose tvarkos aprašo tvirtinimo“ pakeitimo“, Lietuvos higienos norma HN 15:2005 „Maisto higiena“ , Lietuvos higienos norma HN 75:2010 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“ ir Geros higienos praktikos taisyklėmis viešojo maitinimo įmonėms (2009 m.), nustato vaikų maitinimo organizavimo, finansavimo sąlygas ir atlyginimų už maitinimo paslaugas tvarką.

**1.1.** Darželyje organizuojama:

1.1.1. vaikų maitinimo paslaugos, už kurias Savivaldybės tarybos nustatytą atlyginimą sumoka tėvai ( globėjai, rūpintojai);

1.1.2. nemokamas priešmokyklinio amžiaus vaikų maitinimas, kuris yra skiriamas Lietuvos Respublikos socialinės paramos mokiniams įstatymo nustatyta tvarka ir finansuojamas iš valstybės biudžeto specialiosios tikslinės dotacijos savivaldybių biudžetams bei savivaldybės biudžeto. Nemokamas maitinimas organizuojamas Savivaldybės tarybos nustatyta mokinių nemokamo maitinimo organizavimo tvarka.

1.1.3. Darželyje organizuojant maitinimą visiems pageidaujantiems vaikams sudarytos sąlygos pavalgyti šilto maisto.

1.1.4. Darželyje maitinimas organizuojamas mokinių atostogų, nustatytų Švietimo ir mokslo ministerijos patvirtintuose bendruosiuose ugdymo planuose, metu bei vasaros mėnesiais.

**II. VAIKŲ MAITINIMO ORGANIZAVIMAS**

**2.1.** Darželyje maistas gaminamas, atsižvelgiant į fiziologinius ugdytinių poreikius, amžiaus ypatumus, sveikos mitybos principus ir taisykles.

**2.2.** Vaikų maitinimui nevartojami subproduktai, sultinių koncentratai, saldainiai, konditerijos gaminiai su kremu ir (ar) šokoladu, gėrimai su maisto priedais (dažikliais, koncentratais, saldikliais), gazuoti gėrimai, bulvių traškučiai, žuvies konservai, nepramoninės gamybos konservuoti gaminiai, žlėgtainiai, šaltiena, genetiškai modifikuotas maistas ar genetiškai modifikuotų sudedamųjų dalių turintys maisto produktai, daug riebalų, sočiųjų riebalų rūgščių, cukraus ar druskos turintys produktai.

**2.3.** Vaikų maitinimų skaičius priklauso nuo jų buvimo įstaigoje trukmės. Vaikai maitinami ne rečiau kaip kas 3,5 - 4 val.

**2.4.** Darželyje vaikai maitinami tris kartus per dieną: pusryčiai - nuo 8.30 val. iki 9.00 val.; pietūs – nuo 11.50 val. iki 12.15 val.; vakarienė – nuo 15.15 val. iki 15.35 val.

**2.5.** Vykdant ES programas ,,Pienas vaikams” ir ,,Vaisių vartojimo skatinimas mokyklose”, vaikams papildomai duodami pieno produktai (pienas, jogurtas, varškės sūreliai, vanilinė varškytė) 10.00 val.- 10.30 val., vakarienės metu vaikams duodami vaisiai (obuoliai, mandarinai, kriaušės ir kt.).

**2.6.** Tėvai ( globėjai, rūpintojai), pateikdami prašymą įstaigos vadovui, turi teisę pasirinkti ugdymo trukmę (nuo 4 iki 10.5 val.) ir maitinimų skaičių (ne daugiau kaip 3 maitinimai arba be maitinimo) per dieną. Tėvams ( rūpintojams, globėjams) pasirinkus ne ilgesnį kaip 4 val. trukmės ugdymą per dieną, vaikui maitinimas nėra organizuojamas ir atlyginimas už maitinimo paslaugas nemokamas. Apie planuojamus kito mėnesio maitinimų skaičiaus pakeitimus tėvai privalo informuoti įstaigą iki einamojo mėnesio priešpaskutinės darbo dienos. Vaikams, nevalgantiems pusryčių ir (ar) vakarienės, neleidžiama atsinešti iš namų užkandžių ir gėrimų.

**2.7.Direktorė:**

2.7.1. vieną kartą per metus sudaro vaikų maitinimo perspektyvinius dešimtadienių valgiaraščius 2-6 metų vaikams, kurie suderinami su Visuomenės sveikatos centru ir patvirtinami Darželio direktoriaus įsakymu;

2.7.2. pagal poreikį rengia maisto gaminių receptūros ir gamybos technologijos aprašymų korteles;

2.7.3. konsultuojasi su savivaldybės Visuomenės sveikatos biuro visuomenės sveikatos priežiūros specialistais sudarant perspektyvinius valgiaraščius bei vadovaujasi jų rekomendacijomis sveikos vaikų mitybos klausimais;

2.7.4. parengia dienos meniu, nurodo kiekvieno gaminio išeigą gramais ir jį pateikia tėvams;

2.7.5. sudaro kasdieninį vaikų maitinimo valgiaraštį - reikalavimą (forma F-299), orientuotą į perspektyvinį dešimtadienių valgiaraštį ir kas 30 dienų jį pateikia buhalterei, tvarkančiai Darželio buhalterinę apskaitą.

#### 2.8. Auklėtojos :

#### 2.8.1.ikimokyklinės grupės dienyne kiekvieną dieną veda vaikų lankomumo apskaitą, kurioje nurodo bendrą lankančių vaikų skaičių ir pagal poreikį pasirenkamų vaikų maitinimų skaičių;

2.8.2. kasdien pildo vaikų lankomumo dienyną, patvirtintą Lietuvos Respublikos švietimo ir mokslo ministro 2002 m. sausio 15 d. įsakymu Nr. 3;

2.8.3.pateikia tėvų informaciniame stende dienos valgiaraštį;

2.8.4. atsako už maisto išdalinimo kokybę grupėse, esant reikalui padeda vaikams pavalgyti.

**2.9. Ūkio dalies vedėja:**

2.9.1. kiekvieną dieną 9 val. eina į grupes ir iš auklėtojų surenka informaciją apie lankančių vaikų skaičių ir (esant poreikiui) pasirenkamų maitinimų skaičių, apskaičiuoja kiek vaikų ir kiek kartų per dieną valgys;

2.9.2. atsako už maisto produktų kokybę, jų laikymo sąlygas, realizacijos terminus, maisto gamybos procesą virtuvėje;

2.9.3. užsako maisto produktus iš tiekėjų pagal perspektyvinį valgiaraštį;

2.9.4. priima iš tiekėjų tik kokybiškus, realizacijos laiką atitinkančius produktus ir juos sandėliuoja griežtai vykdydama higienos normų reikalavimus vaikų maitinimui;

2.9.5. kasdien vykdo tikslią maisto produktų išlaidų ir įplaukų registraciją „Medžiagų sandėlio apskaitos knygoje“, užrašius maisto produktų kodus ir perskaičiavus kiekines vertes. Dokumentai (sąskaitos - faktūros) pateikiami įstaigos vadovui pasirašyti. Pasirašyti dokumentai pateikiami buhalterei, kuri juos užpajamuoja ir vykdo jų apskaitą buhalterinės apskaitos programos pagalba pagal pavadinimą, kiekį ir vertę.

2.9.6. Suderina maisto produktų likučius su buhaltere vieną kartą per mėnesį;

2.9.7. maisto produktai nurašomi kiekvieną dieną pagal valgiaraštį;

2.9.8. bet kokiu ataskaitiniu laikotarpiu gali gauti buhalterinės apskaitos duomenis apie gautus ir sunaudotus produktus;

2.9.9. išduoda maisto produktus iš maisto sandėlio einamai dienai pagal iš vakaro sudarytą valgiaraštį.

**2.10.** **Virėja:**

2.10.1. analizuoja gaminio receptūros ir gamybos technologijos aprašymo korteles ir susipažįsta su rytdienos patiekalų ruošimo technologija;

2.10.2. pasveria porcijas vienam vaikui ir išduoda į grupes atitinkamai pagal grupėse esančių vaikų skaičių;

2.10.3. pusryčius ruošia pagal vakarykštės dienos vaikų skaičių;

2.10.4. matuoja ir fiksuoja patiekalų šiluminio apdorojimo temperatūrą.

**2.11.** **Auklėtojos padėjėja:**

2.11.1. atneša maistą iš virtuvės į grupes;

2.11.2. esant būtinumui padeda vaikams pavalgyti;

2.11.3. po vaikų maitinimo sutvarko patalpas, išplauna indus. Po kiekvieno maitinimo atliekos išnešamos iš grupės patalpų į maisto atliekoms skirtas talpas, kurios išvežamos kiekvieną dieną.

**III. ATLYGINIMO UŽ MAITINIMO PASLAUGAS APSKAIČIAVIMAS**

**3.1.** Išlaidas už maitinimo paslaugas sumoka tėvai (globėjai, rūpintojai) pagal Savivaldybės tarybos nustatytą Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymo savivaldybės švietimo įstaigose nustatymo tvarkos aprašą.

**3.2.** Atlyginimas už maitinimo paslaugas yra mokamas už kiekvieną lankytą arba nelankytą, bet nepateisintą dieną. Atlyginimo dydis už produktus kinta, priklausomai nuo tėvų (globėjų, rūpintojų ) pasirinkto dienos maitinimų skaičiaus.

**3.3.** Vienos dienos vaiko maitinimo planinė norma: lopšelio grupėse iki 1,74 Eur. (pusryčiai – 0,52 Eur, pietūs – 0,87 Eur, pavakariai – 0,35 Eur,; darželio grupėse iki 2,03 Eur (pusryčiai – 0,61 Eur, pietūs – 1,01 Eur, pavakariai – 0,41 Eur)“.

**IV. BAIGIAMOSIOS NUOSTATOS**

**4.1.** Už vaikų maitinimo organizavimą Darželyje atsako direktorės įsakymu paskirta virėja, ūkio dalies vedėja.

**4.2.** Vaikų maitinimo organizavimą Darželyje koordinuoja direktorė.

Susipažinau: